\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Všetkým známym záujemcom

Elektronicky

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Váš list číslo/zo dňa Naše číslo Vybavuje/linka Banská Bystrica

09820/2021/ODDVOI Kapustová/0949 014 597 09.11.2021

Vec

**Žiadosť o vysvetlenie/doplnenie súťažných podkladov**

Verejný obstarávateľ:Banskobystrický samosprávny kraj, Námestie SNP 23, 974 01 Banská Bystrica

**Názov predmetu „Zameranie lesnej cesty Šumiac - Predné sedlo – Vysielač Kráľova hoľa“**

Vyhlásené: vo Vestníku verejného obstarávania č. 248/2021, dňa 29.10.2021, 51398 – WNS,

v systéme Josephine dňa 28.10.2021, 13:45:00 hod.

Postup: zákazka s nízkou hodnotou podľa § 117 zákona č. 343/2015 ZVO

Typ zákazky: zákazka na poskytnutie služieb

Dňa 09.11.2021 o 21:16:00 hod.bola verejnému obstarávateľovi doručená prostredníctvom komunikačného rozhrania systému JOSEPHINE žiadosť o vysvetlenie /doplnenie informácií uvedených v súťažných podkladoch. Verejný obstarávateľ poskytuje všetkým známym záujemcom nasledovné vysvetlenie v zmysle ZVO.

**Otázka č.1**

Žiadam o vysvetlenie termínu dodania diela uvedený v Opise predmetu zákazky - Lehota dodania dokumentácia "Výstupy merania uvedené pod bodmi 1 a 2 podrobného opisu predmetu zákazky do 40 dní od podpisu ZoD. Kde pod bodom 1 je uvedený " 1. Geometrické plány na oddelenie parciel cesty".
V zmysle S 74.20.73.43.00 – Smernice na vyhotovenie geometrických plánov a vytyčovanie hraníc pozemkov, §16, odst.10 a odst 8 je na úradne overenie GP na líniovú stavbu nad 1,5 km dĺžky stanovená lehota 30 pracovných dní od podania (pohľad do kalendára hovorí aj o Vianociach a dovolenkách úradníkov na katastri). Ak je termínom dodania myslené a požadované dodať úradne overený geometrický plán do 40 dní od objednania, upozorňujem že na zameranie spracovanie GP bude len 10 dní pri hladkom priebehu, kedy zabudneme na extrémne vysokohorské podmienky a krátke dni v období novembra.
Žiadam teda obstarávateľa o jednoznačné vysvetlenie, či požaduje dodať do 40 dní úradne overený GP, alebo stačí ak bude do 40 dní od objednania GP podaný na úradné overenie.

Z vyššie uvedeného priamo vyplýva, že požiadavka na dodanie "Výstupy merania uvedené pod bodom 3 podrobného opisu predmetu zákazky do 31.12.2021" je irelevantná, obstarávateľ by ju mal prehodnotiť a termín jasne formulovať. Celkom prozaický dôvod je aj úradná lehota 60 dní na vykonanie zápisu do katastra.
Odpoveď z dnešného Vysvetlenia považujem za nedostatočnú, nakoľko nový článok v ZoD "odstavec 2, v článku III. ZoD v znení: „V prípade, že legislatívne úkony definované v bode 3 prílohy č. 2 ... bude potrebné aktivovať už pri podpise Zmluvy, lebo termín bude prešvihnutý.
Žiadam teda Obstarávateľa realisticky zhodnotiť termínový nárok a jasne ho formulovať vzhľadom na viaceré avizované prekážky jeho naplnenia v pôvodne určenej lehote.

**Odpoveď k otázke č.1**

Z pohľadu zhotoviteľa je obsah otázky naformulovaný pragmaticky a správne. Z pohľadu objednávateľa musíme konštatovať že samotný proces zadávania verejného obstarávania zobral z termínov uvedených v ZoD neprimerane veľa času.

Dôvodom na spracovanie „Zamerania cesty na Kráľovú hoľu“ je skutočnosť že používaná cesta nemá vlastné parcelné číslo a z pohľadu legislatívy nejestvuje. Geometrický plán bude preto slúžiť na jej legalizáciu. tak aby bolo možné pristúpiť k jej rekonštrukcii.

Akcia je na úrade v pláne na rok 2021, preto sa musí v tomto roku aj uskutočniť.

Samotné meranie sa musí uskutočniť v čase do konca roka 2021 a najmä v čase bez snehovej prikrývky preto aby nasledujúce práce so spracovaním a geometrického plánu a v ZoD uvedenej inžinierskej činnosti mohli pokračovať plynule až do času ich ukončenia, v súlade s lehotami ktoré uchádzač uvádza.

Preto je pre účely verejného obstarávania uvedený termín 31.12.2021. Obstarávateľ týmto jednoznačne určuje že pre účely ZoD bude považovať podanie geometrického plánu na úradné overenie do 40 dní od objednania, za splnenie zmluvného termínu.

Rovnaké dôvody a vysvetlenie platí pre dodanie "Výstupov merania uvedené pod bodom 3 podrobného opisu predmetu zákazky do 31.12.2021".

S úctou

Ľubica Kapustová

kontaktná osoba verejného obstarávateľa

Banskobystrický samosprávny kraj